Document ID: 31992D0178

Odločba Komisije
z dne 16. marca 1992
o spremembi Odločbe 87/257/EGS o seznamu obratov v Združenih državah Amerike, iz katerih je dovoljen uvoz svežega mesa v Skupnost
(92/178/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 91/688/EGS [2], in zlasti členov 4(1) in 18(1) Direktive,
ker je bil seznam obratov v Združenih državah Amerike, iz katerih je dovoljen uvoz svežega mesa v Skupnost, prvotno izdelan z Odločbo Komisije 87/257/EGS [3], kakor je bila nazadnje spremenjena z Odločbo Sveta 91/522/EGS [4]; ker se ta seznam lahko spremeni kadar koli glede na rezultate inšpekcijske pregledov Skupnosti v Združenih državah Amerike;
ker so bile med zadnjim pregledom, opravljenim v skladu s členom 5 Direktive 72/462/EGS in členom 2(1) Odločbe Komisije 86/474/EGS z dne 11. septembra 1986 o izvajanju pregledov na kraju samem, ki jih je treba opraviti v zvezi z uvozom goveda, prašičev in svežega mesa iz držav nečlanic [5], v nekaterih obratih ugotovljene nekatere izboljšave; ker so bila Komisiji predložena zagotovila o zadevnih obratih;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga k Odločbi 87/257/EGS se nadomesti s Prilogo k tej odločbi.
Člen 2
Države članice dovolijo uvoz svežega mesa iz obrata 889A (JF O'Neill Packing Co., Omaha, NE).
Člen 3
V zvezi z obratoma 5736A (VMI Corporation, Omaha, NE) in 245 L (IBP, Lexington, NE) lahko Komisija določi datum, s katerim države članice dovolijo uvoz svežega mesa, potem ko sta bila ta obrata vnovič pregledana in države članice v Stalnem veterinarskem odboru obveščene o rezultatih pregleda.
Člen 4
Ta odločba je naslovljena na države članice.
V Bruslju, 16. marca 1992

Labels: 17
0
3
6
18